CELEX: 32004R1786
Language: da
Date: 2004-10-14 00:00:00
Title: Rådets forordning (EF) nr. 1786/2004 af 14. oktober 2004 om ophævelse af forordning (EF) nr. 3274/93 om forhindring af levering af visse varer og tjenesteydelser til Libyen

16.10.2004   
            
            
               DA
            
            
               Den Europæiske Unions Tidende
            
            
               L 317/7
            
         
      RÅDETS FORORDNING (EF) Nr. 1786/2004
   af 14. oktober 2004
   om ophævelse af forordning (EF) nr. 3274/93 om forhindring af levering af visse varer og tjenesteydelser til Libyen
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 60 og 301,
   under henvisning til Rådets fælles holdning 2004/698/FUSP af 14. oktober 2004 om ophævelse af restriktive foranstaltninger over for Libyen (1),
   under henvisning til forslag fra Kommissionen, og
   ud fra følgende betragtninger:
   
               (1)
            
            
               Den 12. september 2003 besluttede De Forenede Nationers Sikkerhedsråd (UNSC) under henvisning til kapitel VII i De Forenede Nationers pagt ved resolution 1506 (2003), at de foranstaltninger, der var indført ved punkt 4, 5 og 6 i resolution 748 (1992) og punkt 3, 4, 5, 6 og 7 i resolution 883 (1993), burde ophæves fra nævnte tidspunkt.
            
         
               (2)
            
            
               De foranstaltninger, der blev indført ved punkt 4 og 5 i resolution 748 (1992) og punkt 3, 4, 5 og 6 i resolution 883 (1993), blev gennemført i Det Europæiske Fællesskab ved Rådets forordning (EF) nr. 3274/93 af 29. november 1993 om forhindring af levering af visse varer og tjenesteydelser til Libyen (2). Anvendelsen af den forordning blev suspenderet ved forordning (EF) nr. 836/1999 (3).
            
         
               (3)
            
            
               Forordning (EF) nr. 3274/93 bør derfor ophæves.
            
         
               (4)
            
            
               De foranstaltninger, som omhandles i punkt 8 i UNSC's resolution 883 (1993), og som ikke blev ophævet ved resolution 1506 (2003), blev gennemført i Fællesskabet ved Rådets forordning (EF) nr. 3275/93 (4) og bør derfor forblive i kraft —
            
         UDSTEDT FØLGENDE FORORDNING:
   Artikel 1
   Forordning (EF) nr. 3274/93 ophæves hermed.
   Artikel 2
   Forordning (EF) nr. 3275/93 forbliver i kraft. Henvisningen til fælles holdning af 22. november 1993 i præamblen til nævnte forordning læses som en henvisning til fælles holdning 2004/698/FUSP.
   Artikel 3
   Denne forordning træder i kraft på dagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Luxembourg, den 14. oktober 2004.
      
         
            På Rådets vegne
         
         P. VAN GEEL
         
         
            Formand
         
      
   
   
      (1)  Jf. s. 40 i denne EUT.
   
      (2)  EFT L 295 af 30.11.1993, s. 1.
   
      (3)  EFT L 106 af 23.4.1999, s. 1.
   
      (4)  EFT L 295 af 30.11.1993, s. 4.